超鍾意食日本菜嘅我成日都會搵新地方，今日比我搵到一間人來人往嘅日本丼飯餐廳。呢度地點非常方便，就正正係銅鑼灣地鐵站C出口，一眼就見到。入咗餐廳職員就遞上兩杯茶，呢度裝修簡潔，好有和風，而且職員仲好似日本人咁有禮貌。打開餐牌都有好多選擇，唔同類型各式各樣嘅丼，我就叫咗個海膽、大吞拿魚腩、魚籽丼，岩曬我嘅口味。所有食材都好新鮮，飯又夠暖，因為曾經食嗰啲飯係凍，所以依家都會好注意。係銅鑼灣行完街嘅朋友不妨一試。